 Generate an article for the following headline: Osun 2022: Iléeṣẹ ọlọpàá nawọ gán afurasí ọdaràn 18 : Iléeṣẹ ọlọpàá ìpínlẹ Osun ní ọwọ ti tẹ àwọn afurasí gẹgẹ bí ọdaràn méjìdínlógún káàkiri ìpínlẹ náà nígbà tí àwọn ṣe àbẹwò sí gbogbo àyè tó ṣe kókó. Èyí kò ṣẹyìn bí iléeṣẹ ọlọpàá ṣe ti  bẹrẹ ìgbésẹ akin lórí bí ètò ìdìbò tó ń lọnà ní ìpínlẹ náà ṣe máa kẹsẹ járí. Agbẹnusọ ọlọpàá ìpínlẹ Osun, Yemisi Opalola lo fi ọrọ yìí léde nínú àtẹjáde kan tó fi léde ní ọjọ Àbámẹta, ọjọ Kejì, oṣù Keje, ọdún 2022. Opalola ní àwọn afurasí gẹgẹ bí ọdaràn náà ni àwọn ti ń fi ọrọ wá lẹnu wò lọwọ tí àwọn sì máa gbé ìgbésẹ tó nípọn lórí ọrọ ní kété tí ìwádìí àwọn bá ti parí. Ó wá rọ àwọn ènìyàn láti so ewé agbéjẹ mọwọ pàápàá bí ètò ìdìbò sípò gómìnà yóò ṣe wáyé ní ìpínlẹ náà láìpẹ nítorí àwọn kò ní fi àyè ọdaràn bó ṣe wù kó mọ lásìkò èyò ìdìbò. Bákan náà ló rọ àwọn ará ìlú láti máa ṣe àtìlẹyìn fún àwọn agbófinró nípa fífún wọn ní àwọn ìròyìn nípa àwọn ìwà kòtọ tó bá ń lọ ní agbègbè kóówá wọn. Ó ní èyí yóò mú iṣẹ àwọn yá, tí ìpínlẹ Osun sì máa dùn-ún gbé fún tẹrú tọmọ pàápàá jìlọ lásìkò ètò ìdìbò tó ń bọ lọnà yìí. Bí ètò ìdìbò sípò gómìnà ìpínlẹ Osun ṣe ń súnmọ etílé, iléeṣẹ ọlọpàá ìpínlẹ Osun ti bẹrẹ sí ní gbọn gbogbo àwọn ibi tí àwọn ọdaràn máa ń sá sí yẹbẹyẹbẹ. Àwọn méjìdínlógún la ti nawọ gán báyìí tí a sì ti ń fi ọrọ wá wọn lẹnu wò. Ọwọ ọlọpaa ti tẹ awọnagunbanirọ ati afurasi miran ti wọn n ko kaadi awọn oludibo pamọ lati ta fun awọn oloṣelu to fẹ fi ṣe ayederu ibo lasiko idibo to n bọ lọna. Alukoro ileeṣẹ ọlọpaa ni ipinlẹ Ọṣun, SP Ọpalọla ṣalaye fun awọn akọroyin ni ilu Oṣogbo lasiko to n fi oju awọn afurasi naa han pe ọwọ tẹ wọn lẹyin ti eeyan kan to forukọ silẹ lati gba kaadi idibo lọdọ ajọ eleto idibo INEC lọ fi ẹjọ sun ni agọ ọlọpaa to wa lagbegbe Oṣu ni ọjọ kọkandinlọgbọn oṣu kẹfa ọdun 2022 pe  oun lọ si ọfiisi ajọ INEC to wa nijọba ibilẹ Atakunmọsa West ti olu ileeṣẹ rẹ wa nilu Oṣu lati lọ gba kaadi idibo oun ṣugbọn oun ko rii gba. O ni oun beere fun iwe iforukọ silẹ awọn to fẹ gba kaadiu nibẹ nibi ti oun ti wa rii pe agunbanirọ kan ti orukọ rẹ n jẹ, Orji Desmond Nkenna, ti o n sinruulu pẹlu ajọ INEC nijọba ibilẹ naa ti gba kaadi ọhun pẹlu igbimọpọ pẹlu arakunrin kan ti orukọ rẹ n jẹ Wale Ojo ati Ijimakinwa Ọlaoluwa. Ninu ọrọ to sọ, agunbanirọ naa ṣalaye pe awọn mejeeji yii lo wa ba oun pe awọn fẹ ki oun ko awọn kaadi idibo kan fun awọn nitoripe awọn rii pe awọn mọlẹbi awọn kan ti wa forukọ silẹ fun kaadi ṣugbọn wọn ko si nitosi. O ni ọgbẹni Wale Ojo naa, to pe ara rẹ fun oun pe oun ni aṣofin to n ṣoju ẹkun  naa ni oun yoo fun oun lowo gọbọi fun iṣẹ naa ti oun ba lee ko awọn kaadi naa fun oun. Agunbanirọ naa tun ṣalaye wi pe, igbesẹ naa ko ṣai lọwọ oṣiṣẹ ajọ INEC to wa lẹkun ijọba ibilẹ naa, to pe orukọ rẹ ni arabinrin Makanjuọla Bilahu, ẹni ọdun mejidinlọgọta ati arakunrin ẹni ọdun mejilelọgbọn kan ti orukọ rẹ n jẹ Oluwatobi Ọginni. Alukoro ileeṣẹ ọlọpaa nipinlẹ Ọṣun ṣalaye pe nikete tawọn ọlọpaa gba ifisun naa ni wọn bẹrẹ iṣẹ, wọn mu agunbanirọ naa, oṣiṣẹ ajọ INEC to jẹ ọga rẹ ati ọgbẹni Ọgini to darukọ lati mọ ohun ti wọn mọ nipa iwa naa. Ileeṣẹ ọlọpaa ni ipinlẹ Ọṣun ko ṣai tun kede pe afurasi meji ninu wọn, Wale Ojo ati Ijamakinwa Ọlaioluwa ti na papa bora ti awọn ọlọpaa si n wa wọn. 